CELEX: E2013P0018
Language: hr
Date: 2013-07-10 00:00:00
Title: Postupak koji je pokrenulo Nadzorno tijelo EFTA-e protiv Islanda 10. srpnja 2013 . (Predmet E-18/13)

10.10.2013   
            
            
               HR
            
            
               Službeni list Europske unije
            
            
               C 294/5
            
         Postupak koji je pokrenulo Nadzorno tijelo EFTA-e protiv Islanda 10. srpnja 2013.
   (Predmet E-18/13)
   2013/C 294/05
   Nadzorno tijelo EFTA-e, koje zastupaju Xavier Lewis, Auður Ýr Steinarsdóttir i Maria Moustakali, zastupnici Nadzornog tijela EFTA-e, 35 Rue Belliard, 1040 Bruxelles, Belgium pokrenulo je 10. srpnja 2013. postupak protiv Islanda pred Sudom EFTA-e.
   Nadzorno tijelo EFTA-e od Suda EFTA-e zahtijeva:
   
               1.
            
            
               da ustvrdi da i. nedonošenjem svih mjera potrebnih za provedbu akta iz točke 21.ar Priloga XX. Sporazumu o Europskom gospodarskom prostoru (Direktiva 2001/81/EZ Europskog parlamenta i Vijeća od 23. listopada 2001. o nacionalnim gornjim granicama emisije za određene onečišćujuće tvari), prilagođenog Sporazumu njegovim Protokolom 1., ili ii. neobavješćivanjem Nadzornog tijela o tim mjerama u predviđenom roku Island nije ispunio svoje obveze iz tog akta i članka 7. Sporazuma;
            
         
               2.
            
            
               da se Islandu naloži da snosi troškove tog postupka.
            
         Pravna pozadina, činjenična osnova te navedeni razlozi:
   
               —
            
            
               u ovoj tužbi Nadzorno tijelo EFTA-e navodi da se do 3. prosinca 2012. Island nije uskladio s obrazloženim mišljenjem Nadzornog tijela EFTA-e od 3. listopada 2012. o propustu Islanda da u svoj nacionalni pravni poredak provede Direktivu 2001/81/EZ Europskog parlamenta i Vijeća od 23. listopada 2001. o nacionalnim gornjim granicama emisije za određene onečišćujuće tvari (Akt) u skladu s člankom 21.ar Priloga XX. Sporazumu o Europskom gospodarskom prostoru prilagođenog Sporazumu njegovim Protokolom 1.,
            
         
               —
            
            
               Nadzorno tijelo EFTA-e smatra da Island ne osporava da još uvijek kasni u provedbi članka 2. Akta i da ne raspolaže informacijama koje bi ukazale da se Akt u cijelosti provodi. Stoga Nadzorno tijelo EFTA-e smatra da nedonošenjem mjera potrebnih za provedbu Akta ili neobavješćivanjem o tim mjerama u predviđenom roku Island nije ispunio svoje obveze iz članka 15. Akta u vezi s Odlukom Zajedničkog odbora br. 149/2009 i članka 7. Sporazuma o EGP-u.